CDXII.  Privilegia monasterio Jesu Nazareni (Montis-Aragonensis) a Paschali II papa collata confirmat.-- « Data Ferentino XII Kal. Julii, pontificatus nostri anno  IX. »  (Anno 1139, Jun.) [AYNSA,  Fundacion de Huesca,  p. 455.] CDXIII.  Miloni Tarvanensi et Alviso Atrebatensi episcopis de dirimendo M. comestabuli comitis Flandriae matrimonio scribit.   (Anno 1139, Jun. 12.) [BALUZ.,  Miscell.,  II, 165.]
INNOCENTIUS episcopus, servus servorum Dei, venerabilibus fratribus MILONI Tervanensi et ALVISO Atrebatensi episcopis, salutem et apostolicam benedictionem.
Significatum nobis est quod inter M. comestabulum Flandrensis comitis et uxorem suam titulus opponitur parentelae. Quocirca fraternitati vestrae per praesentia scripta mandamus id ipsum cum diligentia inquiratis, et siquidem per sufficientes et idoneos testes apud vos de eadem parentela constiterit, idem contubernium juxta instituta paternorum canonum separetis. Datum apud Ferentinum II Idus Junii.